अरविंद केजरीवाल के निशाने पर हरियाणा और पंजाब के मुख्यमंत्री, बोले- '...गैस चेंबर में बदल गई दिल्ली की आबो-हवा'  
दिल्ली की आबोहवा में जहलीरी धुंध
सीएम अरविंद केजरीवाल ने किया ट्वीट
हरियाणा और पंजाब के मुख्यमंत्री पर साधा निशाना
दिल्ली के मुख्यमंत्री अरविंद केजरीवाल ने दिल्ली में बढ़ते प्रदूषण स्तर के लिए हरियाणा और पंजाब सरकार को जिम्मेदार ठहराया है. केजरीवाल ने इस समस्या को नियंत्रित करने में विफल रहने के लिए कांग्रेस और भाजपा दोनों की आलोचना की, उन्होंने राष्ट्रीय राजधानी को "गैस चैंबर" बताया. ट्विटर पर अरविंद केजरीवाल ने लिखा, ''खट्टर और कैप्टन सरकारें अपने किसानों को पराली जलाने पर मजबूर कर रहीं हैं जिसकी वजह से दिल्ली में भारी प्रदूषण है. कल पंजाब और हरियाणा भवन पर लोगों ने प्रदर्शन कर वहां की सरकारों के प्रति अपना रोष प्रकट किया.''

खट्टर और कैप्टन सरकारें अपने किसानों को पराली जलाने पर मजबूर कर रहीं हैं जिसकी वजह से दिल्ली में भारी प्रदूषण है
कल पंजाब और हरियाणा भवन पर लोगों ने प्रदर्शन कर वहां की सरकारों के प्रति अपना रोष प्रकट किया। https://t.co/p4MfgVND4C
अपने एक और ट्वीट केजरीवाल ने लिखा, ''पड़ोसी राज्यों में पराली के धुएं के कारण दिल्ली गैस चैंबर में बदल गई है. यह बहुत महत्वपूर्ण है कि हम खुद को इस जहरीली हवा से बचाएं. प्राइवेट और सरकारी स्कूलों के माध्यम से, हमने आज 50 लाख मास्क वितरित करना शुरू कर दिया है. मैं सभी दिल्लीवासियों से आग्रह करता हूं कि जब भी जरूरत हो, उनका उपयोग करें.''

Delhi has turned into a gas chamber due to smoke from crop burning in neighbouring states
It is very imp that we protect ourselves from this toxic air. Through pvt & govt schools, we have started distributing 50 lakh masks today
I urge all Delhiites to use them whenever needed pic.twitter.com/MYwRz9euaq

बताते चले कि देश की राजधानी दिल्ली में प्रदूषण अब खतरनाक स्तर तक जा पहुंचा है. दीवाली के बाद से दिल्ली में हवा की गुणवत्ता की स्थिति बेहद खराब हो चुकी है. सिस्टम ऑफ़ एयर क्वालिटी एंड वेदर फोरकास्टिंग एंड रिसर्च (SAFAR) के अनुसार, एयर क्वालिटी इंडेक्स (AQI) ने शुक्रवार की सुबह 412 रिकॉर्ड किया, जो "बहुत गंभीर" श्रेणी में है. हवा में प्रदूषण का स्तर बताने वाला एयर क्वालिटी इंडेक्स बुधवार को दिल्ली में 418 पर पहुंच गया है. यह कैटेगरी के हिसाब से खतरनाक माना जाता है.
अपनी तय योजना के मुताबिक दिल्ली के मुख्यमंत्री अरविंद केजरीवाल ने बुधवार को एक प्रेस कॉन्फ्रेंस के दौरान घोषणा की. केजरीवाल ने कहा था कि परसों से हम मास्क बांटना शुरू करेंगे और अगले 1 हफ्ते के अंदर सभी घरों में मास्क पहुंच जाएंगे. केजरीवाल के मुताबिक ये मास्क बढ़िया क्वालिटी के N-95 मास्क होंगे जो सभी सरकारी और प्राइवेट स्कूलों के बच्चों को दिए जाएंगे.